Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LXXXI. törvény hirdette ki.
Paragraph Index: 703

1995. évi LXXXI. törvény hirdette ki. A CBD az élõvilág megõrzése érdekében az eddigieknél szélesebb távlatokat nyit. A korábbi, az élõvilág veszélyeztetett csoportjainak, fajainak, élõhelyeinek védelmét, illetve hasznosítását szabályozó egyezményekkel szemben az egész élõvilágra vonatkozik, és céljai is holisztikus felfogást tükröznek: a földi élõvilág további degradációjának megakadályozását. Három fõ célkitûzése van: a biodiverzitás megõrzése, elemeinek fenntartható hasznosítása és a genetikai (erõ)forrásokból származó hasznok igazságos elosztása. Beleértendõ ezekbe a genetikai forrásokhoz való hozzáférés biztosítása, a megfelelõ technológiák átadása és a pénzügyi támogatás is. Az egyezmény rögzíti, hogy az államok szuverén joga az élõviláguk feletti rendelkezés, valamint, hogy felelõsek a határaikon kívüli környezetben okozott károkért. A CBD alapján egyik fontos feladatunk a nemzeti biodiverzitásstratégia és -akcióprogram (NBSAP) elfogadása és végrehajtása. Fontos, eddig elmaradt feladat a genetikailag módosított élõ szervezetekre vonatkozó nemzetközi szabályozásról szóló Cartagena-jegyzõkönyv ratifikálása és a végrehajtásához szükséges szervezet kiépítése. Ehhez többek között biztosítani kell a KvVM szakhatósági feladatainak tudományosan megalapozott ellátását. 5.4.2.3. További nemzetközi kapcsolatok 5.4.2.3.1. Két- és többoldalú együttmûködés (cselekvési tervek, PR, mûködési költség) Valamennyi nemzetipark-igazgatóság illetékességi területén vannak olyan védett és védelemre tervezett természeti területek, amelyek a környezõ országok természeti területeihez kapcsolódnak, ezért a magyar állami természetvédelem folytatja a kétés többoldalú természetvédelmi együttmûködést a természetvédelmi kezelés és látogathatóság harmonizálásáról. Az együttmûködés legfontosabb jövõbeni területei: — a Natura 2000 hálózat közös kialakítása; — újabb határon átterjedõ (közös) nemzeti park és tájvédelmi körzet létesítése; — a közös ökológiai hálózat kiépítése; — határ menti közös turisztikai átkelõhelyek létrehozása; — közös PHARE-pályázatok benyújtása; — a közös világörökség-helyszínek egységes szemléletû kezelése, kutatása. 5.4.2.3.2. Kapcsolattartás nemzetközi szakmai szervezetekkel Az 1948-ban alapított IUCN (Természetvédelmi Világszövetség) államokat, kormányzati szervezeteket és széles tevékenységi körû civil szervezeteket egyesít sajátos együttmûködési keretében. Jelenleg 181 ország képviselteti magát a szervezetben. Az IUCN semleges fórumot kínál, ahol a fenti szervezetek találkozhatnak, eszmecserét folytathatnak, és megtervezhetik a közös munkát. Hazánknak mint az Európa Tanács tagállamának, számos kihívással kell szembenéznie a környezeti és a regionális vagy térségi tervezés területén, ami gyakran nemzetközi összefogást tesz szükségessé. Az Európa Tanács számos eszközt dolgozott ki e témákban, így az európai természeti környezet megóvása és kezelése érdekében is. Idesorolható az Európa Tanács természetvédelemre szakosodott információs és dokumentációs központja, az 1967-ben létesített Naturopa Központ, amely „a megfelelõ információ, a megfelelõ személynek, a megfelelõ idõben” elv mentén információkat szolgáltat a döntéshozók és a közvéle- 2003/142. szám mény számára, és számos nyelven közzéteszi kiadványait. Az Európa Tanács az európai természet gazdagságáról és változatosságáról tanúskodó természeti területeket Európa-diplomával jutalmazza, amely rangos nemzetközi elismerést jelent a természeti örökség megóvása területén. Az Európa Tanács Miniszteri Bizottsága 2000-ben aláírásra megnyitotta az európai tájak védelmérõl, kezelésérõl és tervezésérõl szóló európai tájvédelmi egyezményt. Az egyezmény a megfelelõ számú ratifikálást követõen egy-két éven belül hatályossá válik. Az utóbbi évben Magyarország is részt vett az elõkészítõ konferenciákon, megbeszéléseken. Az egyezmény aláírása és ratifikálása, valamint a hozzá kapcsolódó feladatrendszer teljesítése a 2003—2008-as tervezési idõszak feladata. Fontos nemzetközi szervezet az EUROPARC (Európai Nemzeti Parkok Szövetsége), amely nevében hordozza azt a felismerést, hogy a természeti erõforrások fenntartását nem lehet az egyes nemzeti parkok vagy országok határain belül megoldani. Nemzetközi összefogással, a tapasztalatok, ismeretek cseréjével, az egyes élõhelyvédelmi programok összehangolásával, megújult természetmegõrzési politikával viszont elérhetõ a kívánt állapot. Minden év május 26-án — az európai nemzeti parkok napján — a szervezet tagjai találkozót szerveznek, amelynek keretében újabb lehetõség nyílik a különbözõ természetvédelmi szervezetek közötti kapcsolatteremtésre. A minisztérium és a nemzetipark-igazgatóságok további olyan jelentõs nemzetközi szakmai szervezetekkel tartanak fenn gyümölcsözõ kapcsolatokat, mint a Wetlands International (melynek Magyarország is tagja), az ECNC (European Centre for Nature Conservation), az FFI (Flora and Fauna International), az IFAW (International Fund for Animal Welfare) és az ISCA (International Show Caves Association). A kétoldalú szakmai együttmûködés kiemelten fontos azon nemzetipark-igazgatóságok számára, amelyek illetékességi területén található védett természeti területek és értékek az országhatárt is érintik. A nemzetközi szakmai szervezetekkel történõ kapcsolattartás, együttmûködés keretén belül megjelenõ költségigényeket az egyes szervezetek tagdíjai, a nemzetközi rendezvények és konferenciák részvételi díjai, továbbá a cserekapcsolatok és a kiadványok képezhetik. 5.4.3. A természetvédelem társadalmi elismerésének növelése 5.4.3.1. A kommunikációs stratégia kidolgozása és megvalósítása A természetvédelem kommunikációs stratégiáját a minisztérium kommunikációs stratégiájával összhangban, ennek részeként, de önállóan, a sajátosságok hangsúlyozásával kell kialakítani. Kiemelten kell kezelni a Pannonicum értékeinek európai léptékû fontosságát, a fenntarthatóság elvének prioritását, a magyar természetvédelem jogszabályi hátterének megismertetését. A stratégiában meg kell határozni azokat a célcsoportokat, amelyek számára a természetvédelemnek „mondanivalója” van. A feladatok kidolgozása során feltétlenül szükséges pontosan definiálni azokat a tennivalókat, amelyeket — a közös, egységes és egyetlen stratégia részeként — a természetvédelem egyes szereplõi kommunikálnak (TvH, nemzetipark-igazgatóságok, háttérintézmény, társadalmi szervezetek, oktatási és kulturális örökség intézményei stb.). A megvalósítás során elengedhetetlen a tudatos marketingkommunikáció módszereinek alkalmazása, illetve a társadalmi szervezetek bevonása. 5.4.3.2. Az ökoturizmus koncepciójának kidolgozása, a szolgáltatások javítása, a turizmus színvonalának emelése A Gazdasági és Közlekedési Minisztérium, valamint a Környezetvédelmi és Vízügyi Minisztérium 2002-ben elkészítette az ökoturizmus 10 éves idõtartamú fejlesztésérõl szóló koncepciójavaslatát, amely megvitatás és döntés céljából a Kormány elé kerül. Ma már megvan a lehetõsége annak, hogy a turisztikai fejlesztések pénzügyi forrásainak meghatározása során figyelembe vegyék az ökoturisztikai fejlesztéseket is. Az ökoturisztikai fejlesztések során — fõleg ha az a védett természeti területekkel összefügg — következetesen ragaszkodni kell a természetvédelem prioritásainak tiszteletben tartásához. A természeti értékek felelõtlen tönkretétele azt a turisztikai vonzerõt szüntetné meg, amely az ökoturisztikai kínálat alapja. A természetvédelmi célú ökoturizmus a vidék gazdasága, a belföldi forgalom élénkítése és egyben az országimázs javítása szempontjából is fontos, valamint a külföldiek beutaztatását is elõsegíti. A szolgáltatások bõvítése, javítása, a turizmus színvonalának emelése olyan gyakorlati szakmai feladat, amelynek megvalósítását az abban résztvevõknek a fejlesztési koncepcióhoz igazodva kell végezniük. A jövõ fontos feladata az információáramlás jelentõs bõvítése, a látogatóközpontok rendszerének minél teljesebb körû kialakítása. 5.4.3.3. Szemléletformálás 5.4.3.3.1. A védett természeti területek bemutatása; ismeretterjesztés

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes